《点兵行》
明代·韩上桂

频频听点兵，点兵声满衢。问渠何所去，去去阴山隅。

阴山逾万里，临行缓斯须。往年戍海南，今年戍海北。

边圉久用师，致死出微力。东家往月行不归，但闻短兵初合围。

西家壮男今又发，弱毛黄口新裹发。顾我萧条一老丁，年过五十发星星。

生归恐已逾老丑，死去便尔填沧溟。沧溟水深波灭没，处处营头看苦月。

秦皇汉武昔平胡，天阴风雨声呜呜。

作者简介：明广东番禺人，字孟郁，号月峰。幼时家贫，喜读书。向人借《二十一史》，浏览一月，即默识大略。万历二十二年中举。授国子监丞。转永平府通判。巡抚方一藻以其才荐。崇祯末闻帝死讯，愤恨死。